Document ID: 32003R2059

32003R2059
L 308/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2059/2003 НА СЪВЕТА
от 17 ноември 2003 година
за изменение на Регламент № 79/65/ЕИО за създаване на система за събиране на счетоводна информация за доходите и икономическата дейност на земеделските стопанства в Европейската икономическа общност
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и по-специално член 37, параграф 2, трета алинея от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Европейския икономически и социален комитет (2),
след консултация с Комитета на регионите,
като има предвид, че:
(1)
Системата за информация, създадена с Регламент № 79/65/ЕИО на Съвета (3), осигурява на Комисията обективна и съотносима информация за Общата селскостопанска политика.
(2)
За целите на управлението Комисията трябва да бъде овластена да изменя списъка на районите на държавите-членки, определен в приложението към Регламент № 79/65/ЕИО, по молба на държава-членка.
(3)
Системата за информация е полезен инструмент, който дава възможност на Общността да развие тази политика и като следствие от това служи както на държавите-членки, така и на Общността. Следователно разходите за компютъризираните системи и изследователската и развойна дейност по другите страни на системата за информация, отговарят на изискванията за финансиране от Общността.
(4)
Регламент № 79/65/ЕИО трябва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент № 79/65/ЕИО се изменя както следва:
1.
В глава I се добавя следният член:
„Член 2а
По молба на държава-членка списъкът на районите се изменя съгласно процедурата, определена в член 19, при положение че молбата се отнася до райони на държавата-членка.“
2.
Член 22, параграф 1 се заменя със следния текст:
„1. Средствата, които се включват в общия бюджет на Европейския съюз, в раздела за Комисията покриват:
а)
тези разходи, свързани със системата за информация, които се отнасят до изплащането на възнаграждения на счетоводните служби във връзка с изпълнението на задълженията им по членове 9 и 14;
б)
всички разходи на компютъризираните системи, които Комисията използва за получаване, потвърждаване, обработка и анализ на счетоводните данни, предоставени от държавите-членки.
Разходите по буква б) включват, където е подходящо, разходите за разпространяване на резултатите от тези операции и разходите за изследвания и развитие на други страни на системата за информация.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 ноември 2003 година.

Labels: 18
6